FODBOLD Selvom tilskuertallet til tirsdagens pokalkamp mellem Kjellerup IF og FC Midtjylland på Mascot Park i Silkeborg måske ikke kommer over 1000, vil der alligevel være et massivt sikkerhedsopbud.

Der florerer nemlig rygter i diverse fan-fora om, at tilhængere fra både Viborg FF, Silkeborg IF og AGF vil komme for at slås mod FCM-fans.

- Vi krydser fingre for, at der ikke er hold i rygterne, men vi er nødt til at tage vores forholdsregler. Der er jo en rivalisering mellem særligt tilhængerne fra Viborg FF og FC Midtjylland, siger sportschefen for Kjellerup IF, Michael Toft Hansen.

Derfor kommer der et større opbud af kontrollører fra både FC Midtjylland og fra Viborg Kontrollørforening.

- Vi stiller også selv med et par kontrollører her fra Kjellerup, og vi har også været i dialog med Silkeborg IF, som oplyser, at FC Midtjylland har 150 til 200 hardcore fans. Vi vil meget nødigt se, at de kommer og får for frie tøjler, siger Michael Toft Hansen.

FCM hører rygter...